Diari Oficial de la Generalitat Valenciana


Sumari del DOGV 9629, del 30-06-2023 (2023/7404)

RESOLUCIÓ de 27 de juny de 2023, de la Direcció General d'Obres Públiques, Transport i Mobilitat Sostenible, per la qual es revisen les tarifes màximes aplicables de l'Estació Terminal d'Autobusos de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/7404


Data del document
:   27-06-2023

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * tarifa de transport

RESOLUCIÓ de 27 de juny de 2023, de la Direcció General d'Obres Públiques, Transport i Mobilitat Sostenible, per la qual es revisen les tarifes màximes aplicables de l'Estació Terminal d'Autobusos de València. [2023/7404]  
L'Estació Terminal d'Autobusos de València realitza una activitat considerada com a auxiliar del transport per carretera, i està inclosa dins de la política de tarifes que en el sector del transport desenvolupa la Generalitat, a l'efecte d'aconseguir una major adequació entre els ingressos i les despeses reals dels serveis.  
L'article 85.5 de la Llei 6/2011, d'1 d'abril, de la Generalitat, de mobilitat de la Comunitat Valenciana, de 4 de juliol, estableix que «els serveis de transport que utilitzen una determinada estació o terminal contribuiran als seus costos de construcció i explotació a raó del que establisca sobre aquest tema el projecte de servei públic assenyalat en el punt anterior. Aquestes quantitats podran repercutir-se en les tarifes de tals serveis o ser objecte de compensació en els termes establits en la present normativa».  
En aquest sentit, l'Ordre de 15 de novembre de 2005, de la Conselleria d'Infraestructures i Transport, per la qual es modifiquen les tarifes màximes aplicables a l'Estació Terminal d'Autobusos de València i s'estableixen regles per a revisar-les, regula en l'article 2 un procediment per a la revisió de les tarifes d'aquesta estació, i recull una fórmula polinòmica que permet l'actualització de les tarifes tenint en compte determinats paràmetres objectius.  
En virtut de les competències atorgades en l'article 141 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, resolc:  
  
Primer  
Revisar les tarifes de la concessió per a la gestió de l'Estació Terminal d'Autobusos de València, que passen a ser les següents, IVA inclòs:  
  
1. Cànon d'autobusos. Per entrada o eixida d'un autobús de viatgers, en finalitzar o iniciar el viatge i escala d'autobusos en trànsit:  
  
Interurbà Interés metropolità  
0,37586 € 0,46811 €  
  
2. Cànon de viatgers. Per cada viatger, en els termes de l'Ordre de 15 de novembre de 2005, de la Conselleria d'Infraestructures i Transports:  
 Interurbà Interés metropolità  
De 0 a 19 km - € - €  
De 20 a 49 km 0,23416 € 0,04194 €  
De 50 a 99 km 0,48353 € - €  
De 100 a 250 km 0,71932 € - €  
Més de 250 km 0,73302 € - €  
  
3. Pels serveis de facturació, regits i administrats per l'estació:  
  
- Per cada embalum facturat: 1,54492 €.  
  
4. Pel servei d'aparcament:  
- Per l'estacionament d'un autobús, entre les 22.00 hores i les 08.00 hores de l'endemà: 10,46894 €.  
- Per cada hora d'estacionament d'un autobús, entre les 08.00 hores i les 22.00 hores: 1,49184 €.  
  
Segon  
Aquesta revisió serà efectiva a partir de la publicació en el Diari Oficial de la Generalitat Valenciana, i els quadres tarifaris de les concessions han de tindre en compte, a partir d'aquesta data, els cànons de viatgers que són aprovats mitjançant aquesta resolució.  
  
Contra aquesta resolució, que no esgota la via administrativa, podrà interposar-se un recurs d'alçada davant la secretària autonòmica d'Obres Públiques, Transport i Mobilitat Sostenible en el termini d'un mes comptador des de l'endemà de la notificació, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que siga utilitzada qualsevol altra via, recurs o impugnació que es considere oportuna.  
  
València, 27 de juny de 2023.- El sotssecretari (R 15.06.2023): Rafael Francisco Briet Seguí.